### Beslutning

Godkendt.

Steve Schou (Frit Borgerligt Fælleskab) stemte imod med bemærkning om, at der ikke ønskes flere solcelleanlæg.

Majken Bruun (F) stemte imod med bemærkning om, at den grønne omstilling ikke skal ske på bekostning af potentiel natur.

### Sagsfremstilling

Sagstype

Beslutning.

## Resume og sagens baggrund

Forslag til tillæg nr. 9 til [adresse] 2021-2032 samt Forslag til Lokalplan nr. 590 for solcelleanlæg ved [adresse] har været fremlagt i offentlig høring, sammen med fælles miljøvurderingsrapport for planforslagene, en miljøkonsekvensrapport for det konkrete projekt samt udkast til tilladelse efter Miljøvurderingsloven. Der er modtaget tre høringssvar, der ikke giver anledning til væsentlige ændringer. Sagen lægger op til, at Kommunalbestyrelsen vedtager planforslagene endeligt, samt godkender tilladelse efter Miljøvurderingsloven.

Kommunalbestyrelsen besluttede den 7. marts 2024 at godkende Forslag til tillæg nr. 9 til kommuneplan 2021-2032 samt Forslag til lokalplan nr. 590 til offentlig fremlæggelse.

Teknik- og Miljøudvalget besluttede den 8. september 2022 at igangsætte planlægningen for solcelleanlæg ved [adresse].

## Indstillinger

Chefen for Plan, Byg og Miljø indstiller at:

1. Forslag til tillæg nr. 9 til Kalundborg Kommune 2021-2032 for solcelleanlæg ved [adresse] vedtages endeligt til offentlig bekendtgørelse, med de præciseringer, der fremgår af bilag 3.
2. Forslag til lokalplan nr. 590 for solcelleanlæg ved [adresse] vedtages endeligt til offentlig bekendtgørelse, med de præciseringer, der fremgår bilag 3.
3. Tilladelse efter Miljøvurderingslovens § 25 godkendes.
4. Administrationen bemyndiges til at foretage de nødvendige rettelser af planerne forinden offentlig bekendtgørelse.

## Behandling

Teknik- og Miljøudvalget.

## Sagsfremstilling

Planområdet omfatter et areal på ca. 64 ha, heraf forventes solcelleparken at udgøre ca. 52 ha, som kan levere en årlig strømproduktion på ca. 75 GWh/år, svarende til strømforbruget for ca. 20.000 husstande.

*Kommuneplantillæg nr. 9 (bilag 1)*Formålet med Kommuneplantillæg nr. 9 er at skabe et planmæssigt grundlag for at etablere et solcelleanlæg. Det eksisterende rammeområde K12.T01 udvides og tilrettes således at solcelleanlægget bliver en samlet del af det tekniske område sammen med de eksisterende vindmøller.

*Lokalplan nr. 590 (bilag 2)*Formålet med Lokalplanen er at gøre det muligt at etablere yderligere solcelleanlæg ved [adresse], herunder, at:

* Området kan anvendes til solcelleanlæg med tilhørende tekniske installationer.
* Områdets anvendelse til solcelleanlæg varetager hensynet til nabobeboelser, og at den visuelle påvirkning af det omkringliggende landskab begrænses.
* Solcelleanlægges afskærmes af levende hegn.
* Der bliver etableret grøn korridor med offentlig sti.
* Der fastsættes bestemmelser, som erstatter de ellers nødvendige landzonetilladelser (jf. bonusvirkning), herunder at sikre at solenergianlægget er fjernet senest ét år efter driftsophør.

*Offentlig høring (bilag 3 og 4)*Planforslagene har været fremlagt i høring fra den 9. april til den 31. oktober 2024.  Høringsperioden har været forlænget pga. en igangværende forhandling med Plan- og Landdistriktsstyrelsen. Der er modtaget i alt fire høringssvar fra hhv. Miljøstyrelsen, [adresse] og Danmarks Naturfredningsforening (bilag 4).

Høringssvarene omhandler i hovedtræk følgende emner:

* Miljøstyrelsen varetager de nationale landskabsinteresser, og anfører nogle bekymringer i forhold til, om hensynet til områdets bevaringsværdige landskabsinteresser er håndteret tilstrækkeligt. Styrelsen varsler i sine bemærkninger en anmodning om statslig indsigelse, denne frafaldt efter forhandling og aftaler om tilrettelser i kommuneplantillægget (jf. bilag 3).
* Museum Vestsjælland anbefaler, at bygherre indhenter udtalelse jf. museumslovens § 25, i god tid før jordarbejder og byggeri for at undgå uplanlagte udgifter og forsinkelser ved standsninger pga. arkæologiske fund.
* Danmarks Naturfredningsforening foreslår enkelte præciseringer mhp. at optimere naturhensynet på arealet, samt en opmærksomhed på at anvende ikke-reflekterende belægning af solcellefladerne.

Bemærkningerne har givet anledning til enkelte præciseringer i planforslagene, som fremgår af hvidbogen, bilag 3.

*Tilladelse efter Miljøvurderingslovens § 25 (bilag 5)*I tilknytning til planlægningen for solcelleanlægget ved [adresse], er der, jf. Miljøvurderingsloven, udarbejdet en fælles miljøvurderingsrapport, der omfatter såvel miljøvurdering (MV) af plangrundlaget samt af miljøkonsekvensrapporten (MKR) for det konkrete projekt. På baggrund af miljøvurderingsrapporten er der udarbejdet en tilladelse efter Miljøvurderingslovens § 25, som er den tilladelse, der giver bygherre ret til at gennemføre projektet.

Den fælles miljøvurderingsrapport har sammen med udkast til tilladelse efter miljøvurderingsloven været i høring parallelt med planforslagene. Der er ikke modtaget bemærkninger særligt hertil, men Miljøstyrelsens bemærkninger til kommuneplantillægget vedr. beskyttelse af boringsnære beskyttelsesområder har givet anledning til at tilføje tilsvarende vilkår i den endelige tilladelse.

*Sammenfattende redegørelse (bilag 6)*Ifølge miljøvurderingsloven (§ 13, stk. 2) skal der sammen med den vedtagne plan udarbejdes en sammenfattende redegørelse, som beskriver:

* Hvordan miljøhensyn er integreret i planen
* Hvordan miljøredegørelsen og de udtalelser, der er indkommet i offentlighedsfasen, er taget i betragtning
* Hvorfor den godkendte eller vedtagne plan eller det godkendte eller vedtagne program er valgt på baggrund af de rimelige alternativer, der har været behandlet, og
* Hvordan myndigheden vil overvåge de væsentlige indvirkninger på miljøet af planen eller programmet.

Den sammenfattende redegørelse skal offentliggøres samtidig med det vedtagne plangrundlag.

*Administrationen anbefaler*Administrationen anbefaler, at kommuneplantillæg nr. 9 og lokalplan nr. 590 vedtages endeligt med de præciseringer, der følger af hvidbogen, bilag 3. De vedtagne planer bekendtgøres offentligt sammen med tilladelsen efter miljøvurderingsloven og den sammenfattende redegørelse, jf. miljøvurderingsrapporten.

## Økonomiske konsekvenser

Ingen.